
 21.8.2008
 BG
 Официален вестник на Европейския съюз
 L 223/31
 РЕШЕНИЕ НА СЪВМЕСТНИЯ КОМИТЕТ НА ЕИП
 No 41/2008
 от 25 април 2008 година
 за изменение на приложение I (Ветеринарни и фитосанитарни въпроси) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано пo-долу „Споразумението“, и по-специално член 98 от него,
 като има предвид, че:
 (1)
 Приложение I към Споразумението бе изменено с Решение на Съвместния комитет на ЕИП No 1/2008 от 1 февруари 2008 г. (1)
 (2)
 Регламент (ЕО) No 1266/2007 на Комисията от 26 октомври 2007 г. относно правилата за прилагане на Директива 2000/75/ЕО на Съвета по отношение на контрола, наблюдението, надзора и ограниченията за движението на някои животни от видовете, възприемчиви към болестта син език (2) следва да се включи в Споразумението.
 (3)
 Регламент (ЕО) No 1266/2007 отменя Решение 2005/393/ЕО на Комисията (3), което е включено в Споразумението и съответно следва да се заличи от Споразумението.
 (4)
 Настоящото решение не се прилага за Исландия и Лихтенщайн,
 РЕШИ:
 Член 1
 Глава I от приложение I към Споразумението се изменя, както следва:
 1.
 След точка 39 (Решение 2007/598/ЕО на Комисията) на част 3.2 се създава следната точка:
 „40.
 32007 R 1266: Регламент (ЕО) No 1266/2007 на Комисията от 26 октомври 2007 г. относно правилата за прилагане на Директива 2000/75/ЕО на Съвета по отношение на контрола, наблюдението, надзора и ограниченията за движението на някои животни от видовете, възприемчиви към болестта син език (ОВ L 283, 27.10.2007 г., стр. 37).
 Настоящият акт не се прилага за Исландия.“
 2.
 Текстът на точка 33 (Решение 2005/393/ЕО на Комисията) в част 3.2 се заличава.
 Член 2
 Текстът на Регламент (ЕО) No 1266/2007 на норвежки език, който ще бъде публикуван в притурката за ЕИП към Официален вестник на Европейския съюз, е автентичен.
 Член 3
 Настоящото решение влиза в сила на 26 април 2008 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 25 април 2008 година.
 За Съвместния комитет на ЕИП
 Председател
 Alan SEATTER
 (1) ОВ L 154, 12.6.2008 г., стр. 1.
 (2) ОВ L 283, 27.10.2007 г., стр. 37.
 (3) ОВ L 130, 24.5.2005 г., стр. 22.
 (4) Без отбелязани конституционни изисквания.
 